**אלכסה אברמוביץ'** (בסרבית: **Алекса Аврамовић**; נולד ב-25 באוקטובר 1994) הוא כדורסלן סרבי המשחק בעמדת הרכז בפרטיזן בלגרד מהליגה האדריאטית והיורוליג.

קריירה מקצועית
--------------

### שנים מוקדמות

אברמוביץ' גדל במחלקת הנוער של מלאדוסט צ'אצ'אק לפני שעבר ליריבה העירונית בוראץ צ'אצ'אק ב-2013.

בעונת 2013/14 הוא ערך את הופעת הבכורה שלו בבוגרים במדי בוראץ, ולאחר מכן שיחק עונה אחת במדי אוקק בלגרד.

בקיץ 2015 הוא חזר לקבוצתו לשעבר, בוראץ צ'אצ'אק. בעונת 2015/16 הוא סיים כמלך הסלים וכ-MVP של ליגת העל הסרבית בכדורסל עם 20.5 נקודות ו-5.8 אסיסטים למשחק. במשחק מול מלאדוסט זמון הוא קלע 47 נקודות עם 15 מ-21 מהשדה, 6 אסיסטים ו-12 ריבאונדים, ונבחר לשחקן המחזור עם 63 נקודות מדד יעילות.

### וארזה (2016–2019)

ב-16 ביוני 2016 חתם אברמוביץ' בפלקנסטרו וארזה מליגת העל האיטלקית בכדורסל. ב-3 באוקטובר 2016 הוא ערך את הופעת הבכורה שלו בקבוצה נגד דינמו סאסארי, וקלע 4 נקודות ב-15 דקות. בסיבוב הראשון של עונת 2016/2017 בליגת האלופות בכדורסל הוא קלע 29 נקודות ב-25 דקות מול אסוול ליון-וילרבאן. בעונת הבכורה שלו במועדון העמיד אברמוביץ' ממוצעים של 6.5 נקודות ב-25 משחקי ליגה, תוך קליעה ב-36.4% מהשדה.

בעונת 2017/18 שיפר אברמוביץ' את ממוצעיו, ורשם 11.8 נקודות, 3.1 ריבאונדים ו-2.3 אסיסטים ב-30 משחקי סרייה א'. בעונת 2018/19 הוא הופיע ב-30 משחקי ליגה, העמיד ממוצעים של 17.7 נקודות, 3.4 ריבאונדים ו-3 אסיסטים למשחק וקלע 43.8% מהשדה ו-39.5% לשלוש.

### אוניקאחה מאלגה (2019–2021)

ב-28 ביוני 2019 חתם אברמוביץ' לשנתיים באוניקאחה מאלגה מליגת ה-ACB הספרדית. בעונת 2019/20 הוא הושאל לאסטודיאנטס מדריד והעמיד ממוצעים של 14.7 נקודות למשחק לפני שהעונה הושעתה בעקבות מגפת הקורונה בספרד. ב-10 ביוני 2020 הוא חתם מחדש באסטודיאנטס, ובעונת 2020/21 העמיד ממוצעים של 16.4 נקודות, 3.5 אסיסטים ו-2.9 ריבאונדים ב-36 משחקי ליגה ספרדית.

### פרטיזן בלגרד (2021–הווה)

ב-6 ביולי 2021 חתם אברמוביץ' לשנתיים בפרטיזן בלגרד מהליגה האדריאטית והיורוקאפ ב-32 משחקים בעונת 2021/2022 בליגה האדריאטית הוא העמיד ממוצעים של 11.1 נקודות ו-3.3 אסיסטים.

בעונת 2022/2023 ערך אברמוביץ' את הופעת הבכורה שלו ביורוליג והגיע עם פרטיזן לרבע גמר הפלייאוף, בו הפסידה 2–3 לריאל מדריד בסדרת הטוב מ-5. במהלך העונה רשם אברמוביץ' ממוצעים של 6.3 נקודות, 1.9 ריבאונדים ו-1.3 אסיסטים למשחק. פרטיזן סיימה את עונת 2022/2023 כאלופת הליגה האדריאטית לאחר ניצחון 3–2 בדרבי של בלגרד על הכוכב האדום, ואברמוביץ' העמיד ממוצעים של 8.4 נקודות ו-3.2 אסיסטים ב-17 משחקים.

ב-6 ביולי 2023 האריך אברמוביץ' את חוזהו בקבוצה בשנתיים.

קריירה בנבחרת הלאומית
---------------------

אברמוביץ' משחק מאז 2019 בנבחרת סרביה בכדורסל, אז הופיע במדיה במוקדמות גביע העולם בכדורסל 2019. הוא ייצג את סרביה במוקדמות טורניר הכדורסל באולימפיאדת טוקיו (2020), אליפות אירופה בכדורסל 2022 וגביע העולם בכדורסל 2023.

בגביע העולם בכדורסל ב-2023 הוא העפיל עם סרביה לגמר.

קישורים חיצוניים
----------------

ויקישיתוף מדיה וקבצים בנושא **אלכסה אברמוביץ'** בוויקישיתוף
* אלכסה אברמוביץ', ברשת החברתית אינסטגרם
* פרופיל, באתר eurobasket
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)
* פרופיל, באתר פיב"א

הערות שוליים
------------

1. ↑  "Najbolji strelac i MVP prvog dela takmičenja – Aleksa Avramović". אורכב מ-המקור ב-2016-03-20. נבדק ב-2023-09-10.
2. ↑  "Košarkaška bomba iz Čačka - Aleksa Avramović!". *sport.blic.rs* (בסרבית). 2 בפברואר 2016. נבדק ב-2023-09-10. `{{cite news}}`:  (עזרה)
3. ↑  "Ništa od Partizana, Avramović u Varezeu". *b92.net* (בסרבית). 16 ביוני 2016. נבדק ב-2023-09-10. `{{cite news}}`:  (עזרה)
4. ↑  Aleksa Avramovic Profilo Serie A 2018, ליגת העל האיטלקית בכדורסל (באיטלקית)
5. ↑  "Avramovic arrives, youth and energy for Unicaja". *אוניקאחה מאלגה*. 28 ביוני 2019. נבדק ב-2023-09-10. `{{cite news}}`:  (עזרה)
6. ↑  סקרלטיץ', דאריו (10 ביוני 2020). "Aleka Avramovic re-signs with Movistar Estudiantes". *ספורטנדו*. נבדק ב-2023-09-10. `{{cite news}}`:  (עזרה)
7. ↑  Aleksa Avramovic | ACB.COM, ליגת העל הספרדית בכדורסל (בספרדית)
8. ↑  ריאל מדריד ניצחה את פרטיזן ועלתה לפיינל פור, באתר ONE‏, 11 במאי 2023
9. ↑  ALEKSA AVRAMOVIC | EuroLeague, יורוליג
10. ↑  פרטיזן בלגרד זכתה באליפות הליגה האדריאטית, באתר ONE‏, 22 ביוני 2023
11. ↑  "PARTIZAN MOZZART BET ARE 2022/23 ADMIRALBET ABA LEAGUE CHAMPIONS". *הליגה האדריאטית*. 22 ביוני 2023. נבדק ב-2023-09-10. `{{cite news}}`:  (עזרה)
12. ↑  Aleksa AVRAMOVIC at the FIBA Basketball World Cup 2023, פיב"א